**ΑΝΑΡΤΗΤΕΑ ΣΤΗΝ ΔΙΑΥΓΕΙΑ**

**Λιβαδειά 11-11-2021**

**Αριθ. Πρωτ.21261**

**ΑΠΟΣΠΑΣΜΑ**

**Από το πρακτικό της αριθμ. 34ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 298**

**΄Εγκριση 2ου Ανακεφαλαιωτικού Πίνακα Εργασιών και 2ου Π.Κ.Τ.Μ.Ν.Ε. του έργου «ΑΠΟΠΕΡΑΤΩΣΗ ΝΕΚΡΟΤΑΦΕΙΟΥ Τ.Κ. ΑΓΙΟΥ ΓΕΩΡΓΙΟΥ».**

Στη Λιβαδειά σήμερα 09η Νοεμβρίου 2021 ημέρα Τρίτη , ώρα 13.30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 20934/05-11-2021 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα επτά (6), ήτοι:

**ΠΑΡΟΝΤΕΣ ΑΠΟΝΤΕΣ**

1. Ταγκαλέγκας Ιωάννης – Πρόεδρος 1. Παπαϊωάννου Λουκάς

2. Καλογρηάς Αθανάσιος 2. Καραμάνης Δημήτριος

3. Νταντούμη Ιωάννα

4. Καράβα Χρυσοβαλάντου – Βασιλική Aν και είχαν νόμιμα προσκληθεί

5. Μερτζάνης Κωνσταντίνος

6. Καπλάνης Κωνσταντίνος

7. Μπράλιος Νικόλαος (προσήλθε στο 3ο Θ.Η.Δ.)

Ο Πρόεδρος της Οικονομικής Επιτροπής εισηγούμενος το 9Ο θέμα της ημερήσιας διάταξης της έθεσε υπόψη των μελών το με αριθ. πρωτ. 20532/01-11-2021 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται τα παρακάτω:

***Α. ΙΣΤΟΡΙΚΟ ΤΟΥ ΕΡΓΟΥ***

1. *Για την εκτέλεση του έργου συντάχθηκε και θεωρήθηκε από την Τεχνική Υπηρεσία του Δήμου Λεβαδέων η τεχνική μελέτη με αριθμό* ***29/2020*** *και τίτλο «****ΑΠΟΠΕΡΑΤΩΣΗ ΝΕΚΡΟΤΑΦΕΙΟΥ ΑΓΙΟΥ ΓΕΩΡΓΙΟΥ****» προϋπολογισμού* ***290.000,00 € με ΦΠΑ 24% .***
2. *Με την υπ΄ αριθμό* ***89/2020*** *απόφαση της Οικονομικής Επιτροπής καταρτίστηκαν οι όροι διακήρυξης του έργου .*
3. *Με την απόφαση* ***276/2020*** *της Οικονομικής Επιτροπής εγκρίθηκε το ΙΙ Πρακτικό του Διαγωνισμού του έργου που έγινε με το σύστημα ηλεκτρονικής δημοπρασίας «επί μέρους ποσοστά έκπτωσης για κάθε ομάδα τιμών ομοειδών εργασιών του τιμολογίου» άρθρο 95 παρ.2(α) του Ν. 4412/2016, για την ανάδειξη αναδόχου του έργου της επικεφαλίδας και κατακύρωση του διαγωνισμού στην ανάδοχο εταιρεία* ***ΦΩΤΕΙΝΗ ΚΟΛΛΙΑ ΚΑΙ ΣΙΑ Ο.Ε. με δ.τ. ΜΙΝΕΑ ΤΕΧΝΙΚΗ Ο.Ε. με μέσο τεκμαρτό ποσοστό έκπτωσης 41,50% .***
4. *Στις* ***04/12/2020*** *υπεγράφη η Σύμβαση του έργου στο ποσό των* ***170.086,13€*** *συμπεριλαμβανομένων των απρόβλεπτων δαπανών και Φ.Π.Α. η οποία καταχωρήθηκε στο Κεντρικό Ηλεκτρονικό Μητρώο Δημοσίων Συμβάσεων με την υπ΄ αριθμό 20SYMV007782236 2020-12-07 καταχώρηση*
5. *Η προθεσμία περαίωσης του έργου είναι δώδεκα ημερολογιακούς μήνες* ***(ήτοι 04.12.2021)***
6. *Με την υπ΄αριθμόν 200/2021 ( ΑΔΑ:6ΝΕΑΩΛΗ-ΖΒΚ) Απόφαση της Οικονομικής Επιτροπής του Δήμου Λεβαδέων εγκρίθηκε ο 1ος Ανακεφαλαιωτικός Πίνακας Εργασιών του έργου και τι 1ο Π.Κ.Τ.Μ.Ν.Ε.*

***Β. ΠΕΡΙΓΡΑΦΗ ΤΟΥ ΕΡΓΟΥ***

*Αντικείμενο της μελέτης είναι η αποπεράτωση εργασιών για την διαμόρφωση του νέου νεκροταφείου που βρίσκεται στη θέση «ΡΙΖΙΣΤΡΑ» της Τ.Κ. Αγίου Γεωργίου.*

***Γ. ΣΧΕΤΙΚΑ ΜΕ ΤΟΝ 1ο ΑΝΑΚΕΦΑΛΑΙΩΤΙΚΟ ΠΙΝΑΚΑ ΕΡΓΑΣΙΩΝ (1ος Α.Π.Ε.)***

*Ο 1ος Ανακεφαλαιωτικός Πίνακας Εργασιών συντάχθηκε προκειμένου α) να τακτοποιηθούν οι αυξομειώσεις των ποσοτήτων των συμβατικών εργασιών όπως προέκυψαν κατά τη διάρκεια εκτέλεσης του έργου σύμφωνα με τις εγκεκριμένες επιμετρήσεις των εκτελούμενων εργασιών και την ακριβέστερη προμέτρηση των υπολοίπων προς εκτέλεση εργασιών και β) να συμπεριλάβει τρεις (3) νέες εργασίες που κρίθηκαν αναγκαίες για την αρτιότητα και ολοκλήρωση του έργου και δεν είχε προβλεφθεί κατά την σύνταξη της μελέτης. Ανήλθε στο ποσό των 170.086,13€ με το Φ.Π.Α. , ήταν δηλαδή σε ισοζύγιο με το ποσό της αρχικής σύμβασης και εγκρίθηκε με την υπ΄αριθμόν 200/2021 απόφαση της Ο.Ε.*

***Δ. 2ο ΠΡΩΤΟΚΟΛΛΟ ΚΑΝΟΝΙΣΜΟΥ ΤΙΜΩΝ ΜΟΝΑΔΟΣ ΝΕΩΝ ΕΡΓΑΣΙΩΝ (2ο ΠΚΤΜΝΕ)***

*Το 2ο Π.Κ.Τ.Μ.Ν.Ε. συντάχθηκε για να καθορίσει τιμή μονάδος για τρεις (3) νέες εργασίες, η ανάγκη των οποίων προέκυψε κατά την εκτέλεση του έργου και είναι απαραίτητες για την περαίωσή του.*

*Πιο συγκεκριμένα οι νέες τιμές μονάδος είναι :*

* *Μεταφορές με αυτοκίνητο δια μέσου οδών καλής βατότητας. (ΝΤ-4)*
* *Πρόσθετη αποζημίωση πλαγίων μεταφορών υλικών επίχωσης. (ΝΤ-5)*
* *Καθαιρέσεις μεμονωμένων στοιχείων ή τμημάτων κατασκευών από οπλισμένο σκυρόδεμα. Συνήθους ακριβείας, με χρήση αεροσυμπιεστών κλπ. συμβατικών μέσων, υδραυλική σφύρα, εργαλεία πεπιεσμένου αέρα, ηλεκτροεργαλεία κλπ. (ΝΤ-6)*

*Τα άρθρα νέων τιμών είναι από τα εγκεκριμένα τιμολόγια.*

*Οι ανωτέρω εργασίες στο σύνολό τους αποτελούν εργασίες αναγκαίες για την άρτια ολοκλήρωση και λειτουργικότητα του έργου. Η δαπάνη των παραπάνω εργασιών καλύπτεται αποκλειστικά από την απρόβλεπτη δαπάνη του έργου, καθώς οι προτεινόμενες εργασίες σε καμιά περίπτωση δεν είναι ξένες ως προς το είδος αλλά και τη μορφή του δημοπρατηθέντος τεχνικού αντικειμένου και δεν συνιστούν τροποποίηση της μορφής του δημοπρατηθέντος έργου. Επί πλέον οι παραπάνω εργασίες δεν επιφέρουν καμία τροποποίηση στο προκηρυχθέν έργο με άμεση συνέπεια την στρέβλωση του υγιούς ανταγωνισμού.*

***Ε. ΣΧΕΤΙΚΑ ΜΕ ΤΟΝ 2ο ΑΝΑΚΕΦΑΛΑΙΩΤΙΚΟ ΠΙΝΑΚΑ ΕΡΓΑΣΙΩΝ (2ος  ΑΠΕ)***

*Ο 2ος Α.Π.Ε συντάχθηκε για να περιλάβει μεταβολές στις ποσότητες συμβατικών εργασιών μετά από προμέτρηση αυτών, αλλά και για να ενσωματωθούν νέες εργασίες που είναι απαραίτητες για την έντεχνη εκτέλεση και ολοκλήρωση του έργου.*

*Οι εργασίες αυτές αποτελούν τις τρεις νέες τιμές του 2ου Π.Κ.Τ.Μ.Ν.Ε., και χωρίς την εκτέλεση αυτών δεν θα είναι δυνατή η εκτέλεση των συμβατικών εργασιών.*

*Συνολικά η δαπάνη των εργασιών παρουσιάζει* ***αύξηση κατά 17.445,85€*** *(συμπεριλαμβανομένου Γ.Ε.& Ο.Ε. 18%) σε σχέση με την συμβατική δαπάνη και καλύπτεται αποκλειστικά από την δαπάνη των απροβλέπτων, χωρίς να γίνεται χρήση «επί έλασσον» δαπανών.*

***Ζ. ΟΙΚΟΝΟΜΙΚΟ ΑΝΤΙΚΕΙΜΕΝΟ***

*Η δαπάνη των εργασιών του 2ου Α.Π.Ε. (συμπεριλαμβανομένου του Γ.Ε. & Ο.Ε. 18%) όπως φαίνεται και στον παρακάτω πίνακα είναι: 134.279,46€ δηλαδή, παρουσιάζει αύξηση της εγκεκριμένης δαπάνης κατά 17.445,85€ (14,93%) σε σχέση με την αρχική συμβατική δαπάνη. Η αύξηση αυτή προέκυψε λόγω μεταβολών συμβατικών ποσοτήτων και των νέων εργασιών.*

*Η συνολική δαπάνη του 2ου Α.Π.Ε. ανέρχεται σε 170.086,13€ με το Φ.Π.Α. και είναι σε ισοζύγιο με το ποσό της αρχικής σύμβασης. Εκ του ποσού αυτού η δαπάνη των απροβλέπτων ανέρχεται σε 79,19€, η δαπάνη των απολογιστικών ανέρχεται σε 850,00€, η δαπάνη της αναθεώρησης σε 1.957,58€ και η δαπάνη ΦΠΑ σε 32.919,90€.*

|  |  |  |
| --- | --- | --- |
|  | *ΑΡΧΙΚΗ ΣΥΜΒΑΣΗ* | *2ος Α.Π.Ε.* |
| *Σύνολο εργασιών* | *116.833,61€* | *134.279,46€* |
| *Απρόβλεπτα* | *17.525,04€* | *79,19€* |
| *Σύνολο 1* | *134.358,65€* | *134.358,65€* |
| *Απολογιστικά* | *850,00€* | *850,00€* |
| *Σύνολο 2* | *135.208,65€* | *135.208,65€* |
| *Αναθεώρηση* | *1.957,58€* | *1.957,58€* |
| *Σύνολο 4* | *137.166,23€* | *137.166,23€* |
| *Προστίθεται Φ.Π.Α. 24%* | *32.919,90€* | *32.919,90€* |
| *ΤΕΛΙΚΟ ΣΥΝΟΛΟ* | *170.086,13€* | *170.086,13€* |

***Η. ΠΑΡΑΤΗΡΗΣΕΙΣ***

* *Επειδή ο 2ος Ανακεφαλαιωτικός Πίνακας Εργασιών , συντάχθηκε για να συμπεριλάβει μεταβολές των συμβατικών ποσοτήτων και νέες τιμές εργασιών της μελέτης, όπως προέκυψαν κατά την εξέλιξη των εργασιών,*
* *Επειδή ο 2ος Ανακεφαλαιωτικός Πίνακας Εργασιών , έχει υπογραφεί ανεπιφύλακτα από τον ανάδοχο,*
* *Επειδή ο 2ος Ανακεφαλαιωτικός Πίνακας Εργασιών , δεν υπερβαίνει την εγκεκριμένη συμβατική δαπάνη κατασκευής του έργου,*
* *Επειδή η χρησιμοποίηση των «επί έλασσον» δαπανών , δεν προκαλεί μεταβολή της συμβατικής δαπάνης μιας «ομάδας εργασιών» πλέον του 20% της δαπάνης αυτής.*
* *Επειδή οι μετακινήσεις από «ομάδα εργασιών» σε άλλη «ομάδα εργασιών» δεν υπερβαίνει το 10% της δαπάνης της αρχικής σύμβασης του έργου.*

*Κατόπιν όλων των ανωτέρω*

***ΕΙΣΗΓΟΥΜΕΘΑ***

*Την* ***έγκριση*** *του* ***2ου Α****νακεφαλαιωτικού* ***Π****ίνακα* ***Ε****ργασιών και του* ***2ου Π.Κ.Τ.Μ.Ν.Ε.*** *του έργου:* ***«ΑΠΟΠΕΡΑΤΩΣΗ ΝΕΚΡΟΤΑΦΕΙΟΥ Τ.Κ. ΑΓΙΟΥ ΓΕΩΡΓΙΟΥ » .***

Η Οικονομική Επιτροπή λαμβάνοντας υπόψη:

- Το υπ΄ αρ. πρωτ. . 20532/01-11-2021 έγγραφο της Δ/νσης Τεχνικών Υπηρεσιών του Δήμου Λεβαδέων που είχε διανεμηθεί

- Τον 2ο Ανακεφαλαιωτικό Πίνακα Εργασιών καθώς και τον 2ο Π.Κ.Τ.Μ.Ν.Ε. του έργου «ΑΠΟΠΕΡΑΤΩΣΗ ΝΕΚΡΟΤΑΦΕΙΟΥ Τ.Κ. ΑΓΙΟΥ ΓΕΩΡΓΙΟΥ » που είχε διανεμηθεί.

-Την αιτιολογική έκθεση που συνοδεύει τον 2ο Α.Π.Ε

- Την υπ αριθμ 200/2021 ( ΑΔΑ:6ΝΕΑΩΛΗ-ΖΒΚ)απόφασή της

- Τις διατάξεις του άρθρου 40 του Ν. 4735/2020 που αντικατέστησε το άρθρο 72 του Ν.3852/2010

* την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»
* τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών
* Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει: τον 2ο Ανακεφαλαιωτικό Πίνακα Εργασιών και τον 2ο Π.Κ.Τ.Μ.Ν.Ε αυτού της δημόσιας σύμβασης : «ΑΠΟΠΕΡΑΤΩΣΗ ΝΕΚΡΟΤΑΦΕΙΟΥ Τ.Κ. ΑΓΙΟΥ ΓΕΩΡΓΙΟΥ»,που ανέρχεται στο ποσό των 170.086,13€ με το Φ.Π.Α. και βρίσκεται σε ισοζύγιο με το ποσό της αρχικής σύμβασης.

**Η απόφαση πήρε αριθμό 298/2021.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 11-11-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Καλογρηάς Αθανάσιος

2. Νταντούμη Ιωάννα

3. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6. Μπράλιος Νικόλαος